kardosdrur/scandi-wiki huggingface dataset:
Breiðablik UBK

Breiðablik UBK er en idrætsklub fra Kópavogur på Island. Idrætsklubben blev stiftet 12. april 1950. Både mændenes og kvindernes fodboldhold spiller i den øverste division, Úrvalsdeild. De spiller sine kampe på Kópavogsvöllur, der har plads til 3.500 tilskuere. Klubbens hjemmebanetrøjer er grønne og udebanetrøjerne er hvide. Udover fodbold har klubben også afdelinger for basketball, svømning, atletik, karate og skiløb.

Mændenes fodboldhold

Aktuel trup 

 (udlånt fra NSÍ Runavík)

Kvindernes hold

Aktuel trup

Referencer

Eksterne henvisninger 
 Klubbens officielle hjemmeside
 Supporters hjemmeside
 European Football Club Ranking 

Fodboldklubber i Island
Etableret i 1950
Kultur i Reykjavik
Kvindefodboldklubber i Island
Franz Commer

Franz Aloys Theodor Commer (født 23. januar 1813 i Köln, død 17. august 1887 i Berlin) var en tysk musiker.

Commers ansættelse i det daværende Kongelige Musikinstituts bibliotek bragte ham i forbindelse med den fremragende forsker von Winterfeld; herfra stammer Commers historiske studier, der førte til udgivelsen af gammel musik i Collectio operum musicorum Batavorum sæculi XVI, Musica sacra XVI, XVII sæculorum, Cantica sacra og flere. I 1844 grundede Commer den berlinske Tonkünstler Verein. Hans egne kompositioner er navnlig kantater, messer og andre korværker.

Kilder 

 

Komponister fra Tyskland
Musikhistorikere fra Tyskland
Tyskere i 1800-tallet
Theodor Hirsch

Theodor Hirsch (født 17. december 1806 ved Danzig, død 17. februar 1881 i Greifswald) var en tysk historiker. Han var far til Ferdinand Hirsch.

Hirsch var 1833–65 lærer i historie ved gymnasiet i Danzig og siden 1850 arkivar sammesteds samt 1865 udnævntes til professor i Greifswald. Hirsch forfattede en række afhandlinger vedrørende Danzig og dets forhold, blandt andet Danzigs Handels- und Gewerbegeschichte unter der Herrschaft des Deutschen Ordens (1858). Hirsch var tillige medudgiver af "Scriptores rerum Prussicarum" (5 bind, 1861–74) og udgav bind 9 af "Urkunden und Aktenstücke zur Geschichte des Kurfürsten Friedrich Wilhelm von Brandenburg" (1879).

Kilder 

 

Historikere fra Tyskland
Ansatte ved Greifswalds Universitet
Tyskere i 1800-tallet
Personer fra Gdansk
Ugglan
Tidsskriftet Valravn

Tidsskriftet Valravn () var et hedensk tidsskrift om samfund og kultur, der udkom fra april 2002 til februar 2008 i Danmark. Det udkom regelmæssigt en gang i kvartalet og var finansieret delvist ved abonnementer og delvist ved reklamer.
 
Redaktør på alle 24 numre var Morten (Grølheim) Grølsted, der også havde været initiativtager og medstifter af Forn Siðr – Asa- og Vanetrosamfundet i Danmark.

Tidsskriftets ambition var at gøre resten af samfundet opmærksom på, at de, der dyrker guderne fra den nordiske mytologi i det moderne samfund ikke er en flok rollespillere eller fritidsvikinger og at asetro er en alvorligt ment tro med et værdisæt, som tidsskriftet ønskede være med til at udbrede accepten af.

Valravn indeholdt artikler om aktuelle emner, der ikke bare berørte asetromiljøet, men anlagde en asetro synsvinkel på generel samfunds- og kulturpolitik. Der blev bragt interviews med personer, der var relevante og interessante for miljøet, samt debatartikler hvor skribenter fik lejlighed til at causere over et for asetromiljøet relevant emne, der lå skribenten på sinde.

Der var en fast rubrik med teologisk debat, hvor miljøet som sådan kunne vende emner, vedrørende gudedyrkelsen.

Kilder 
 Tidsskriftet Valravn 

Tidsskrifter fra Danmark
Asetro i Danmark
Giannis Boutaris

Giannis Boutaris (græsk: Γιάννης Μπουτάρης ), født i Thessaloniki 13. juni 1942, er en græsk virksomhedsleder og politiker. Han blev i 2011 valgt til borgmester I Thessaloniki, Grækenlands næststørste by, og genvalgt I 2014. Boutaris er i udenlandske medier blevet rost for sine politiske og økonomisk resultater i en for Grækenland ekstremt vanskelig tid, og blev valgt som verdens 8de bedste borgmester i 2014.

Baggrund og uddannelser 
Han er født ind i en velhavende familie, som ejede et af Grækenlands fineste og internationalt anerkendte vinfirmaer. Hans skolegang udfoldede sig på Aristoteles-universitetets eksperimenterende grundskole og siden på Kollegio Anatolia (også kendt som American College), begge i Thessaloniki.
Han er uddannet i kemi fra Aristoteles-universitetet og i ønologi fra Athens vin-institut.
Fra 1969 til 1996 arbejdede han i familiefirmaet, Boutaris, i Naoussa lidt nord for Thessaloniki. I 1998 oprettede han sit eget vinfirma, Kir-Yanni.
Som ung var han tilknyttet KKE, Grækenlands kommunistiske parti.
Boutaris taler åbent om sin alkoholisme; han har ikke rørt alkohol i mere end 30 år.

Politisk karriere 
Han stillede første gang op til borgmester-valget i Thessaloniki i 2006 på en broget liste af småpartier og miljøbevægelser og fik på en tredjeplads 16% af stemmerne. Som borgmester valgte Nea Demokratias Vassilios Papageorgopoulos.
I 2010 blev han med 33,6% nr. 2 i første valgrunde efter NDs Konstantinos Gioulekas. I anden valgrunde mellem de to kneb han sig ind på førstepladsen med 50,15% mod Gioulekas' 49,84% svarende til et flertal på 300 stemmer.
I 2014 fik Boutaris i 2. valgrunde 58% mod udfordreren, ND Stavros Kalafatis, der fik 41,9%.

Kontroverser 
Tsipras-regeringen bad i 2015 Grækenlands kommuner om at sætte deres likvide kassebeholdninger ind på konti i landets statsbank, hvilket KEDE, kommunernes landsforening nægtede, med mindre en lov derom blev vedtaget. Boutaris gik imod strømmen og meddelte, at hans kommune ville gøre det. Han begrundede det således: "Vi gør ikke regeringen en tjeneste, men vi hjælper nationen." I samme forbindelse karakteriserede han regeringens adfærd som "komplet skør".

Referencer 

Thessaloniki
Borgmestre
Politikere fra Grækenland
Nothing Compares 2 U

"Nothing Compares 2 U" er en sang skrevet af Prince til The Family, et funkband som blev skabt for at få mere af hans musik ud. Bandets debutalbum The Family blev udgivet i 1985, men sangen kom ikke ud som single og blev ikke særligt kendt.

Den irske sangerinde Sinéad O'Connor lavede en coverversion af sangen i 1990 som var med på hendes album I Do Not Want What I Haven't Got, og sangen blev hurtigt et hit. Singlen toppede hitlisterne verden over, blandt andet i Storbritannien, USA og Australien.

Musikvideoen var populær på MTV, og da sangen var på toppen, begyndte Prince selv at optræde med den til koncerter og han tog en live-version af sangen med på sit første opsamlingsalbum The Hits/The B-Sides. Denne version er en duet med Rosie Gaines, som på dette tidspunkt var med i hans band The New Power Generation.

Der var en coverversion af "Nothing Compares 2 U" af Capital Cities, udgivet i albummet In a Tidal Wave of Mystery.

Spor 

 7" single
 "Nothing Compares 2 U" – 5:09
 "Jump in the River" – 4:13

 CD maxi
 "Nothing Compares 2 U" – 5:09
 "Jump in the River" – 4:13
 "Jump in the River" (instrumental) – 4:04

Hitlister

Ugentlige hitlister

Års-hitlister

Årti-hitlister

Certificeringer

Referencer 

Singler fra 1990
Sange fra 1985
ORCID

ORCID (Open Researcher and Contributor ID) er en ID-kode til unik identifikation af videnskabelige og andre akademiske forfattere. Dette sigter mod det problem, at forskellige personer kan have samme navn, og at én person ikke nødvendigvis har samme navn gennem hele livet, f.eks. navneskift i forbindelse med ægteskab.

ORCID leverer et unikt id, på samme måde som digital object identifiers (DOIs) gives til eksempelvis videnskabelige artikler. En ORCID-profil kan anvendes som en form for digitalt CV.

ORCID drives på non-profit basis, og man kan selv oprette sin ORCID-profil med publikationsliste og eventuelle andre oplysninger.

Eksempler

Eksempel på behovet 
 Hvis man har læst en publikation af en forsker ved navn "Anders Hansen" og ønsker at finde mere af samme forsker, så er det svært at begrænse søgningen til netop forsker, fordi navnet ikke er unik. Endnu sværere bliver det, hvis navnet kun står som "A. Hansen".
 Det kan tænkes, at "Anders Hansen" på et tidspunkt i livet skifter navn til "Anders Sørensen". I dette tilfælde fortæller navnet ikke, at der er tale om samme person.

Men hvis "Anders Hansen" har en ORCID med en offentlig liste over sine publikationer, så bliver det tydeligt, hvilke publikationer der hører til netop denne forsker.

Eksempel på ORCID 
En ORCID for en (fiktiv) person er 0000-0002-1825-0097, og vedkommendes registreringer (publikationsliste m.v.) kan ses på https://orcid.org/0000-0002-1825-0097

Praksis 
ORCID er blevet meget udbredt blandt forskere, hvor millioner af personer har en ORCID-profil, som aktivt vedligeholdes. 

En række videnskabelige tidsskrifter giver mulighed for, at man som forfatter kan tilføje sit ORCID til den elektroniske udgave af artiklen, sådan at ORCID-profilen let kan tilgås.

Historie 
Den 16. oktober 2012 lancerede ORCID deres service og åbnede for brugerregistrering og tildeling af identifikatorer. I 2020 rundede ORCID-systemet 10 millioner registrerede ID'er. Det aktuelle antal profiler, heraf hvor mange der aktivt opdateres pr. år, kan læses på ORCID's statistik-side .

References 

Etableret i 2012
Identifikatorer
Vestindisk Kompagni (flertydig)

Vestindisk Kompagni er betegnelsen for flere handelskompagnier, der fra 1600-tallet og frem drev koncessioneret virksomhed med handel og transport af varer til og fra Vestindien og de amerikanske kontinenter.

I Danmark oprettedes Vestindisk-guineisk Kompagni med baggrund i 1625, men formelt oprettet ved kongelig privilegiebrev i 1671. I Danmark oprettedes tillige og Det Kongelige Danske octroyerede Vestindiske Handelsselskab stiftet i 1778 og Dansk-Vestindisk Rom Kompagni.

Andre lande med Vestindiske kompagnier var:

 Frankrig: Fransk Vestindisk Kompagni
 Nederlandene: Nederlandske Vestindiske Kompagni
 Sverige: Svenske Vestindiske Kompagni

Se også 
 Asiatisk Kompagni
 Ostindisk Kompagni (flertydig)
ES Sétif

ES Sétif er en fodboldklub fra Algeriet, der blev grundlagt i 1958. Klubben spiller sine hjemmekampe på Stade 8 Mai 1945. ES Sétif er en af de mest succesfulde fodboldklubber i Algeriet. Klubben har vundet algeriske Ligue Professionnelle 1 seks gange og den algeriske Cup otte gange. De er også en af kun tre algeriske klubber som har vundet CAF Champions League, en turnering som de vandt i 1988 og 2014.

Titler 
 Algerian Ligue Professionnelle 1
 i 1967–68, 1986–87, 2006–07, 2008–09, 2011–12, 2012–13, 2014–15, 2016–17
 Algeriets Cup
 vinder i 1963, 1964, 1967, 1968, 1980, 1989, 2012
 Forgænger til CAF Champions League
 vinder i 1988
 CAF Champions League
 vinder i 2007, 2008
 Afro-Azië Cup
 vinder i 1989

Notable spillere 
For en fuld liste over spillere fra ES Sétif, se :Kategori:Fodboldspillere fra ES Sétif 
  Nacer Adjissa 
  Laid Belhamel
  Isâad Bourahli
  Faouzi Chaouchi
  Abdelmoumene Djabou
  Lamouri Djediat
  Farès Fellahi
  Abderahmane Hachoud
  Lazhar Hadj Aïssa
  Samir Hadjaoui
  Nabil Hemani
Algeriet
  Messaoud Koussim
  Abdelkader Laïfaoui
  Khaled Lemmouchia
  Kheïreddine Madoui
  Hocine Metref
  Antar Osmani
  Slimane Raho
  Abdelhamid Salhi
  Abdelhakim Serrar
  Abdelmalek Ziaya
  Malik Zorgane
Afrika
  Francis Ambané
  Rémi Adiko
  Serey Die

Eksterne henvisninger 
 Klubbens officielle hjemmeside 

Fodboldklubber
Fodbold i Algeriet
Ligue Professionnelle 1

Ligue Professionnelle 1 er den øverste fodbolddivision i Algeriet.

Sæson 2014-15 
Følgende 16 hold spiller i Ligue Professionnelle 1 i sæsonen 2014-15:
ASM Oran 
ASO Chlef 
CR Belouizdad 
CS Constantine
RC Arbaâ 
ES Sétif 
JS Kabylie 
JS Saoura
MC Alger
MC El Eulma 
MC Oran
NA Hussein Dey
USM Alger 
USM Bel-Abbès 
USM El Harrach 
MO Béjaïa

Eksterne henvisninger 
 Sæson 2014-15

Fodboldligaer
Alfred Graefe

Alfred Karl Graefe (født 23. november 1830 i Martinskirchen ved Mühlberg an der Elbe, død 12. april 1899 i Weimar) var en tysk øjenlæge. Han var brodersøn af Carl Ferdinand von Graefe.

Kilder 

 

Oftalmologer
Læger fra Tyskland
Tyskere i 1800-tallet
Annibale Riccò

Annibale Riccò (født 15. september 1844, død 23. september 1919) var en italiensk astronom.

Kilder 

 

Astronomer fra Italien
Italienere i 1800-tallet
Italienere i 1900-tallet
Albrecht von Graefe

Friedrich Wilhelm Ernst Albrecht von Graefe (født 22. maj 1828 i Berlin, død 20. juli 1870 sammesteds) var en tysk øjenlæge. Han var søn af Carl Ferdinand von Graefe.

Von Graefe studerede i Berlin og blev dr. med. 1847 med afhandlingen De bromo ejusque præparatis. Han tog statseksamen 1848 og begav sig udenlands uden at have i sinde at studere nogen bestemt del af medicinen. Arlt i Prag fik ham til at interessere sig for øjensygdommene, som han derefter studerede hos Jäger, Desmarres, Bowman og flere. Af endnu større betydning for hele von Graefes udvikling blev, at han i London traf hollænderen Donders, til hvem han hele livet igennem var stærkt knyttet. I 1850 vendte von Graefe tilbage til Berlin, og åbnede en, snart berømt, øjenklinik, og i von Graefes hånd blev det af Helmholtz 1851 opfundne oftalmoskop et instrument, der på alle områder udvidede den oftalmologiske diagnostik. I 1852 blev von Graefe privatdocent (afhandling Über die Wirkung der Augenmuskeln), og samme år holdt han et opsigtsvækkende foredrag om helbredelse af skelen ved operation, hvad man tidligere ikke havde troet muligt. Von Graefe udnævntes 1857 til ekstraordinær, 1866 til ordentlig professor.

Når von Graefe regnes blandt de største oftalmologer, er det med fuld ret. Han viste, at den ved hjernelidelser indtrædende blindhed skyldes en betændelse (ikke en lammelse) af synsnerven, han påviste stasepapillen som tegn på hjernesvulster, og han erkendte den pludselig indtrædende blindhed som værende forårsaget af en trombose i nethindens centrale pulsåre. Mange mennesker reddedes fra blindhed ved hans indførelse af det perifere linearsnit ved stæroperation, i modsætning til det tidligere lapsnit, men alt dette er i betydning for intet at regne imod hans anvendelse af tridektomi ved glaukom, hvorved denne lidelse bringes til at standse og ofte til at helbredes. Von Graefe grundlagde tidsskriftet Archiv für Ophthalmologie (1854) og skrev blandt andet Ueber die Iridectomie bei Iritis, Ueber das Gesichtsfeld bei Amblyopie, Schielen und Schielenoperation, Ueber Morbus Basedowi, Die Iridectomie bei Glaucom, Über Embolie der Arteria centralis retinæ, Neuritis optica nach Cerebralkrankheiten og så videre. Der rejstes 1882 et mindesmærke for von Graefe i Charitéhaven i Berlin. Han var gift med en dansk dame, komtesse Knuth, der oprettede et legat for det Kongelige Blindeinstitut, der bærer von Graefes navn.

Kilder 

 

Oftalmologer
Læger fra Tyskland
Tyskere i 1800-tallet
Personer fra Berlin
Faglitterære forfattere fra Tyskland
Tysksprogede forfattere
Mirjam Weichselbraun

Mirjam Weichselbraun (født 27. september 1981 i Innsbruck, Østrig) er en østrigsk tv-vært og skuespiller.

Den 28. oktober 2014 blev Weichselbraun annonceret som vært både for den østrigsk Meldi Grand Prix og for Eurovision Song Contest 2015,. Det sidste vil hun være vært sammen med Alice Tumler og Arabella Kiesbauer på Wiener Stadthalle i Wien.

Eksterne henvisninger

Referencer 

Tv-værter fra Østrig
Værter ved Eurovision Song Contest
Alice Tumler

Alice Tumler (født 11. november 1978 i Innsbruck, Østrig) er en østrigsk tv-vært.

Liv og karriere 
Tumler født i Innsbruck og er datter af en østrigsk far med slovensk-italiensk afstamning og en fransk mor fra øen Martinique. I en alder af 19, flyttede hun til London, hvor hun studerede journalistik, medier og sociologi, og senere flyttede til Paris, hvor hun deltog i teaterkurser på Cours Florent.

Tumlers karriere som tv-vært begyndte i 2004 på den franske musikkanal TraceTV. Hun har også arbejdet for det fransk-tyske tv-net, Arte og den franske kanal France 3.

Siden 2013 har hun været vært for talentshowet Die große Chance sammen Andi Knoll på ORF. I maj 2015 vil hun være vært for Eurovision Song Contest 2015 med Mirjam Weichselbraun og Arabella Kiesbauer i Wiener Stadthalle i Wien.

Personlige liv 
Tumler taler fire sprog flydende; tysk, engelsk, fransk og italiensk og er øvet i spansk og portugisisk. Hun er mor til en datter.

Referencer

Eksterne henvisninger 
 

Tv-værter fra Østrig
Værter ved Eurovision Song Contest
Offentlig innovation

Offentlig innovation er at gøre noget nyt i den offentlige sektor, der skaber værdi for borgere, virksomheder, organisationen og/eller samfundet. KL samt flere kommuner og regioner definerer offentlig innovation som "Nyt, nyttigt, nyttiggjort", mens MindLab og Socialforvaltningen i Københavns Kommune definerer det som "Nye ideer der implementeres og giver værdi".

Ved nyt forstås noget helt nyt for verden, men også noget nyt for den enkelte organisation eller nye kombinationer af noget velkendt.

Værdi af offentlig innovation 
Værdien af offentlig innovation måles ofte på flere bundlinjer, også kaldet "den komplekse bundlinje". Eksempelvis anvender Silkeborg Kommune tre bundlinjer (Slutbrugerne, Organisationen, De ansatte) når de vurderer værdien af en innovation, og i Socialforvaltningen i Københavns Kommune arbejder man med fem bundlinjer (Organisationens produktivitet, Borgernes serviceoplevelse, Borgernes oplevede retssikkerhed, Den politiske dagsorden, Organisationens innovationskapacitet).

I sin bog Velfærdsinnovation (2007) beskriver Christian Bason fire bundlinjer: Produktivitet, Effekt, Serviceoplevelse og Demokrati. Med de fire bundlinjer til at måle effekten af offentlig innovation, flytter Bason vægtningen fra fokus på output til fokus på effekt (outcome). Basons fire offentlige innovationsbundlinjer er:

Produktivitet 
(Vil blive uddybet)

Effekt 
(Vil blive uddybet)

Serviceoplevelse 
(Vil blive uddybet)

Demokrati 
(Vil blive uddybet)

Måling af offentlig innovation (innovationsbarometeret) 
[Her kommer omtale af den offentlige innovationsstatistik og link hertil]

Borgerinvolverende innovation 
xx procent af offentlige innovationer sker i samarbejde med borgere og virksomheder.

I den offentlige sektor er kunden en borger med særlige rettigheder. (her kommer noget med 

Forskellige grader af borgerinvolverende innovation

Referencer 

Innovation
Den offentlige sektor
Offentlig forvaltning
Lotte Darsø

Lotte Darsø er en dansk forsker og lektor i innovation ved Institut for Uddannelse og Pædagogik på Aarhus Universitet. Hun arbejder med kreativitet og innovation med et særligt fokus på den 'menneskelige faktors' betydning for ledelse og skabelse af innovation. Lotte Darsø er fagligt ansvarlig for masteruddannelsen LAICS: Leadership and Innovation in Complex Systems, der er et samarbejde mellem Aarhus Universitet og Copenhagen Business School.

Siden 1991 har hun arbejdet med kreativitet og innovation i teori og praksis. Hun har en baggrund som cand.psych. fra Københavns Universitet og en erhvervs-ph.d. i innovation fra Copenhagen Business School. I 2000 modtog hun erhvervsforskerprisen for 'Innovation in the Making', 2001. På baggrund af ph.d.'en har Lotte udviklet innovationsdiamanten, der er præsenteret i artiklen "Findes der en formel for innovation?".

I 2002-2003 kortlagde Darsø et nyt internationalt forskningsfelt inden for kunstbaserede innovations- og læreprocesser med projektet Arts-in-Business, der i 2004 resulterede i bogen Artful Creation. Learning-Tales of Arts-in-Business. I den forbindelse blev hun inviteret til World Economic Forum i Davos 2004 som workshopleder og paneldeltager. I 2011 udgav hun bogen Innovationspædagogik - Kunsten at fremelske innovationskompetence. Bogen giver pædagogiske metoder og tips til at fremelske innovationskompetence.

Darsø er aktionsforsker, hvor hun er med til at undersøge, forandre og forbedre praksis i samarbejde med praktikere. Hun har været med til at udvikle metoden CoLLab: Collaborative Learning Lab. I 2005-2006 blev CoLLab anvendt i et aktionsforskningsprojekt i samarbejde med Skatteministeriet og Statens Center for Kompetence- og Kvalitetsudvikling.

Lotte Darsø er desuden vejleder for erhvervsforskere, der undersøger innovation, ledelse og læreprocesser.

Noter

Bibliografi 
Innovations pædagogik - Kunsten at fremelske innovationskompetance, Samfundslitteratur,

Eksterne henvisninger 
 Hjemmeside hos Aarhus Universitet

Ansatte ved Aarhus Universitet
Videnskabsfolk fra Danmark
Bundlinje

Bundlinje (efter engelsk bottom line), også undertiden omtalt som nettoindtjening eller nettofortjeneste (på engelsk: net income eller net profit), er et regnskabstal, der viser en virksomheds indkomst fratrukket omkostninger ved solgte varer, andre omkostninger, afskrivninger og amortiseringer, renter og skatter for en given regnskabsperiode. Regnskabstallet findes i bunden af en virksomheds resultatopgørelse (deraf navnet bundlinje) og betragtes derfor som virksomhedens endelig finansielle resultat. Det er således et mål for virksomhedens lønsomhed. Mens bundlinjen står i bunden i virksomhedens resultatopgørelse – og altså viser selskabets lønsomhed efter diverse udgifter og omkostninger er fratrukket – så står toplinje i toppen af resultatopgørelse og viser selskabets samlede indtægter og salg, inden diverse udgifter og omkostninger er blevet fratrukket. Inden for regnskabsvæsen omtales selskabets toplinje undertiden også blot som selskabets omsætning (på engelsk: revenue).

Bundlinjen er et af de mest hyppigt anvendte regnskabstal, når man skal vurdere et selskabs lønsomhed. Tallet indgår således også i den hyppigt anvendte P/E-ratio (som nævneren), der anvendes af virksomheds- og aktieanalytikere til blandt andet at vurdere og sammenligne et selskabs markedsværdi.

Bundlinje kan også handle om mere end tal i en finansiel forstand. Begrebet bundlinje bruges også indenfor offentlig innovation. Her arbejdes der med flere bundlinjer. Også den sociale og den miljømæssige bundlinje kan fx tages i betragtning, for at få overblik over den samlede påvirkning af omverdenen.

Se også 
 Den tredobbelte bundlinje
 De fire bundlinjer
 De fem bundlinjer
 Offentlig innovation
 P/E-ratio

Eksterne links 
 Financopedias ordliste 

Regnskabsvæsen
Springfrø

Springfrø (Rana dalmatina) er en frø i slægten Rana i familien af egentlige frøer. Springfrøen findes primært i Central- og Østeuropa med vestgrænse i Frankrig, østgrænse i Rumænien og Bulgarien, og sydgrænse i Italien og Grækenland. Springfrøen er almindelig i de sydøstlige dele af Danmark, men den mangler i hele Jylland og mod nord i resten af Danmark.

Springfrøen er fredet ligesom alle andre danske padder.

Referencer

Eksterne henvisninger 

Egentlige frøer
Danmarks padder og krybdyr
Danske arter i Habitatdirektivet